Izziņa par atzinumos sniegtajiem iebildumiem

**Ministru kabineta rīkojums projekts “Par valsts nekustamā īpašuma Aleksandra ielā 13, Daugavpilī, pārdošanu”**

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr.p.k. | Saskaņošanai nosūtītā projekta redakcija | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta galīgā redakcija |
| *1* | *2* | *3* | *4* | *5* | *6* |
| – | – | – | – | – | – |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |  |  |
| --- | --- | --- | --- |
| Datums | | 18.01.2021. (*elektroniskā saskaņošana);* 23.11.2020. (*elektroniskā saskaņošana*); | |
|  | |  | |
| Saskaņošanas dalībnieki: | Tieslietu ministrija, Vides aizsardzības un reģionālās attīstības ministrija, Latvijas Pašvaldību savienība | | |
| Saskaņošanas dalībnieki izskatīja šādu ministriju (citu institūciju) iebildumus: | | Tieslietu ministrijas 30.11.2020. elektroniskās saskaņošanas atbilde; Tieslietu ministrijas 05.11.2020. atzinums Nr. 1-9.1/1158. | |
|  | |  | |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā | | | – |

**II. Jautājumi, par kuriem saskaņošanā vienošanās ir panākta**

|  |  |  |  |  |  |  |
| --- | --- | --- | --- | --- | --- | --- |
| Nr.  p.k. | Saskaņošanai nosūtītā projekta redakcija (konkrēta punkta redakcija) | | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu | | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta galīgā redakcija |
| *1* | *2* | | *3* | | *4* | *5* |
| 1. |  | | **Tieslietu ministrijas 05.11.2020. atzinumā Nr. 1-9.1/1158 izteiktais iebildums:**  “Tieslietu ministrija ir izskatījusi Finanšu ministrijas sagatavoto Ministru kabineta rīkojuma projektu “Par valsts nekustamā īpašuma Aleksandra ielā 13, Daugavpilī, pārdošanu” (turpmāk – rīkojuma projekts) un tā sākotnējās ietekmes novērtējuma ziņojumu (anotāciju), un neatbalsta noteikumu projekta tālāku virzību.  Ar rīkojuma projektu paredzēts pārdot izsolē nekustamo īpašumu (nekustamā īpašuma kadastra Nr. 0500 011 1623) – zemes vienību (zemes vienības kadastra apzīmējums 0500 011 1623) un būvi (būves kadastra apzīmējums 0500 011 1623 001) – Aleksandra ielā 13, Daugavpilī (turpmāk – Nekustamais īpašums). Nekustamajā īpašumā atrodas būve – mazgātava, kam noteikts apgrūtinājums – vietējās nozīmes kultūras pieminekļa objekts. No anotācijas izriet, ka būve neatbilst būvju būtiskajām prasībām un ir avārijas stāvoklī. Daugavpils pilsētas domes Pilsētplānošanas un būvniecības departaments 2015. gada 25. augustā ir izsniedzis atzinumu Nr. 3-8/247, ar kuru uzdots sakārtot būvi un novērst tās konstrukciju bīstamību. Tāpat 2018. gada 13. oktobrī Nacionālās kultūras mantojuma pārvaldes Latgales reģionālā nodaļa izsniegusi Priekšrakstu, no kura izriet, ka Nekustamā īpašuma īpašnieks nav novērsis iepriekšminētajā atzinumā norādīto būves bīstamību, līdz ar to īpašniekam uzdots viena gada laikā veikt konstrukciju apsekošanai, pieaicinot sertificētu būvinženieri ar pieredzi vēsturisko ēku apsekošanā, atzinuma un risinājumu sagatavošanu kultūras pieminekļa saglabātības stāvokļa uzlabošanai un jāveic neatliekamus ēkas konservācijas pasākumus. No minētā priekšraksta izriet, ka 2016. gadā ir aizmūrētas logu un durvju ailas, kā arī novērsta nepiederošu personu iekļūšana. Civillikuma 1084. panta pirmā daļa noteic, ka katram būves īpašniekam, lai aizsargātu sabiedrisko drošību, jātur sava būve tādā stāvoklī, ka no tās nevar rasties kaitējums ne kaimiņiem, ne garāmgājējiem, ne arī tās lietotājiem. Anotācija nesatur informāciju, vai Nekustamā īpašuma īpašnieks ir veicis vajadzīgos būvdarbus, lai novērstu Nekustamajā īpašumā esošās būves bīstamības novēršanai. Tieslietu ministrija norāda, ka nav pieļaujama situācija, ka īpašnieks ilgstoši neveic neatliekamus būves konservācijas darbus, lai novērstu būves bīstamību, līdz ar to būtu ļoti kritiski vērtējams, vai vispār ir pieļaujama rīkojuma projekta tālāka virzība, pirms nekustamā īpašuma īpašnieks ir veicis neatliekamos darbus būves bīstamības novēršanai. Tieslietu ministrija norāda, ka nav pieļaujams, ka valsts ilgstoši nepilda savus kā Nekustamā īpašuma īpašnieka pienākumus, bet veic darbības, lai Nekustamo īpašumu atsavinātu. Turklāt no rīkojuma projekta nav skaidrs, kāds termiņš Nekustamā īpašuma ieguvējam būtu būves bīstamības novēršanai, jo Nacionālās kultūras mantojuma pārvaldes Latgales reģionālās nodaļas 2018. gada 13. oktobra Priekšrakstā Nr. NKMP/2018/14.3-13/4668 uzlikts pienākums viena gada laikā novērst būves bīstamību. Vēršam uzmanību, ka šis termiņš jau ir beidzies 2019. gada 13. oktobrī.  Noslēgumā vēršam uzmanību, ka ministrija ir izvērtējusi projekta izstrādes tiesisko pamatu. Vienlaikus vēršam uzmanību, ka ministrija nav vērtējusi īpašuma tiesību raksturojošajos un pamatojošajos dokumentos minēto faktisko apstākļu atbilstību tiesiskajai situācijai. Informējam, ka par tiesību akta projekta saturu un atbilstību normatīvajiem aktiem, kā arī izpildīšanas iespējamību ir atbildīgs tā virzītājs izskatīšanai Ministru kabinetā.” | | **Iebildums izvērtēts, papildināta anotācija, vienlaikus sniedzam šādu skaidrojumu.**  Rīkojuma projekta anotācijas I sadaļas 2.punkts (3.-4.lpp.) papildināts ar informāciju par Nacionālās kultūras mantojuma pārvaldes (turpmāk – Pārvalde) Latgales reģionālās nodaļas 2020.gada 13.oktobra vēstulē Nr.NKMP/2020/14.3-07/5048) sniegto skaidrojumu un izteikto lūgumu iepazīstināt ar Pārvaldes norādījumiem nākamos iespējamos nekustamā īpašuma Aleksandra ielā 13, Daugavpilī, īpašniekus par kultūras pieminekļu aizsardzības prasībām saskaņā ar vēstulei pievienoto Norādījumu projektu par vietējās nozīmes arhitektūras pieminekļa Aleksandra ielā 13, Daugavpilī izmantošanu un saglabāšanu.  Anotācijā jau tika norādīts, ka nekustamā īpašuma izsoles noteikumos tiks ietverta informācija par atsavināmā nekustamā īpašuma sastāvā esošās būves tehnisko stāvokli un to, ka attiecīgā nekustamā īpašuma ieguvējam kā īpašniekam būs pienākums nodrošināt būves lietošanas drošību atbilstoši normatīvo aktu prasībām, kā arī Pārvaldes izsniegtie norādījumi par kultūras pieminekļa izmantošanu un saglabāšanu atbilstoši likumā “Par kultūras pieminekļu aizsardzību” noteiktajai kārtībai rīcībai ar nekustamo īpašumu. Ņemot vērā Pārvaldes lūgumu, anotācija tiek papildināta, ka izsoles noteikumiem tiks pievienots tās sagatavotais Norādījumu projekts par vietējās nozīmes arhitektūras pieminekļa Aleksandra ielā 13, Daugavpilī izmantošanu un saglabāšanu.  Ņemot vērā minēto, potenciālajiem nekustamā īpašuma pircējiem būs dotas visas iespējas iepazīties ar nekustamā īpašuma Aleksandra ielā 13, Daugavpilī, stāvokli un noteiktajiem Pārvaldes norādījumiem, līdz ar to būs iespējams pilnībā izvērtēt savas finansiālās iespējas nekustamā īpašuma iegādei un nepieciešamajiem finansiālajiem ieguldījumiem.  Rīkojuma projekta anotācijā ir norādīts, ka, lai veiktu būves bīstamības novēršanu, valsts akciju sabiedrība “Valsts nekustamie īpašumi” (turpmāk – VNĪ) 2016.gadā veikusi būves daļējas sakārtošanas un daļējas konservācijas darbus, kuru izmaksas sastāda 5568,82 *euro* (bez pievienotās vērtības nodokļa). Skaidrojam, ka pēc Daugavpils pilsētas domes Pilsētplānošanas un būvniecības departamenta 2015. gada 25. augusta atzinuma Nr. 3-8/247 saņemšanas, lai novērstu būves bīstamību, tika veikti šādi būvdarbi: ēkas 1.stāva logu un durvju aizmūrēšana ar ķieģeļiem, kā arī vienu durvju ailu aizsišana ar OSB plātnēm, aizsargtīklu stiprināšana pie ēkas fasādēm bīstamās vietās, avārijas ventilāciju šahtu un jumta ķieģeļu karnīzes elementu demontāža, būvgružu savākšana, izvešana un utilizācija.  Nekustamo īpašumu tā sliktā stāvokļa dēļ nebija iespējams iznomāt, tas nenes ienākumus, no kuriem varētu veikt nepieciešamos remontdarbus.  2017.gadā ir aprēķinātas būves pilnas konservācijas provizoriskas izmaksas - 90 000 *euro* (bez pievienotās vērtības nodokļa).  Likumos “Par valsts budžetu 2019.gadam” (zaudējis spēku 01.01.2020.) un “Par valsts budžetu 2020.gadam” tika iestrādātas normas, kas paredz tiesības VNĪ Publiskas personas mantas atsavināšanas likumā noteiktajā kārtībā atsavināto valsts nekustamo īpašumu atsavināšanas rezultātā iegūtos līdzekļus pēc atsavināšanas izdevumu atskaitīšanas novirzīt valsts īpašumā un VNĪ pārvaldīšanā esošo vidi degradējošo objektu sakārtošanai un līdzekļus, kas attiecīgajā gadā nav izlietoti valsts īpašumā un tās pārvaldīšanā esošo vidi degradējošo objektu sakārtošanai, līdz attiecīgā gada beigām ieskaitīt valsts budžetā. Tāpat minētajos likumos iestrādātās normas nosaka tiesības VNĪ atsavināšanas izdevumu segšanai paredzētos valsts nekustamā īpašuma atsavināšanā iegūtos līdzekļus izlietot arī valsts īpašumā un VNĪ pārvaldīšanā esošo vidi degradējošo objektu sakārtošanai.  VNĪ mērķtiecīgi strādā pie degradēto īpašumu sakārtošanas vai atsavināšanas, radot iespēju to jaunai attīstībai. Gūtie ieņēmumi prioritāri tiek izmantoti valsts pārvaldes vajadzībām nepieciešamo nekustamo īpašumu sakārtošanai un ilgtspējīgu biroju, tai skaitā iestāžu centralizēto biroju izveidei, kas rada ietaupījumu ilgtermiņā.  VNĪ prioritāte ir esošo nekustamo īpašumu portfeļa sakārtošana, nodalot valsts pārvaldei nepieciešamos nekustamos īpašumus no nepiemērotiem un zaudējumus radošiem.  Izdarot lietderības apsvērumus, nekustamais īpašums Aleksandra ielā 13, Daugavpilī, saskaņā ar VNĪ nekustamā īpašuma portfeļa attīstības stratēģiju 2020.-2022.gadam ir iekļauts atsavināmajā portfelī, kura mērķis ir veikt nekustamo īpašumu atsavināšanu valstij visizdevīgākajā veidā.  Publiskas personas finanšu līdzekļu un mantas izšķērdēšanas novēršanas likums nosaka pienākumu publiskai personai, kā arī kapitālsabiedrībai rīkoties ar  finanšu līdzekļiem un mantu lietderīgi, tostarp, rīcībai jābūt tādai, lai mērķi sasniegtu ar mazāko finanšu līdzekļu un mantas izlietojumu; manta atsavināma un nododama īpašumā vai lietošanā citai personai par iespējami augstāku cenu.  Nekustamais īpašums Aleksandra ielā 13, Daugavpilī, nav nepieciešams valsts iestādēm to funkciju nodrošināšanai, kā arī nav nepieciešams atvasinātas publiskas personas funkciju vai deleģēta pārvaldes uzdevuma veikšanai. Vēršam uzmanību, ka Daugavpils pilsētas pašvaldība ir atteikusies pārņemt nekustamo īpašumu bez atlīdzības savā īpašumā pašvaldības autonomo funkciju veikšanai.  Ievērojot minēto, kā arī ņemot vērā nekustamā īpašuma slikto tehnisko stāvokli, un nepieciešamos lielos ieguldījumus nekustamā īpašuma atjaunošanai, optimālākais risinājums ir nekustamā īpašuma virzīšana atsavināšanai. | Anotācijas I sadaļas 2.punktā:  “Pārvaldes Latgales reģionālā nodaļa paskaidrojusi (2020.gada 13.oktobra vēstule Nr. NKMP/2020/14.3-07/5048), ka jaunie norādījumi kā administratīvs akts var tikt izdoti tikai adresātiem- īpašniekiem, kas par tādiem ierakstīti zemesgrāmatā. Ja īpašnieks Pārvaldei ir paziņojis par nodomu nekustamo īpašumu atsavināt un kontaktējas ar Pārvaldi, lai vienotos par apsekošanu, tad nav šķēršļu atsavināšanas darījumu noslēgšanai. Kad darījums būs noslēgts, un jauno īpašnieku īpašumtiesības reģistrētas zemesgrāmatā, Pārvalde izsniegs jaunus norādījumus.  Vienlaikus Pārvaldes Latgales reģionālā nodaļa informējusi, ka vēstules pielikumā ir pievienojusi Norādījumu projektu par vietējās nozīmes arhitektūras pieminekļa Aleksandra ielā 13, Daugavpilī izmantošanu un saglabāšanu un lūgusi iepazīstināt ar norādījumiem nākamos iespējamos īpašniekus par kultūras pieminekļu aizsardzības prasībām.  Saskaņā ar Pārvaldes sagatavotā Norādījumu projekta par vietējās nozīmes arhitektūras pieminekļa „Ēka Nr.37” valsts aizsardzības Nr. 4712 Aleksandra iela 13, Daugavpils kadastra apzīmējums 0500 011 1623, izmantošanu un saglabāšanu 6.punktu Kultūras pieminekļa uzturēšanai un saglabāšanai tiek noteikti sekojoši individuālie norādījumi:  1. Līdz ēkas renovācijai veikt primārus un neatliekamos būves konservācijas, kā arī kopšanas pasākumus: atjaunot bojātās jumta konstrukcijas un segumu vai ierīkot pagaidu jumtu, nodrošināt ēkas mūra konstrukciju pasargāšanu no nokrišņu ūdens un nesankcionētas cilvēku darbības postošās ietekmes;  2. Būvgaldniecības izstrādājumi - restaurējami vai atjaunojami analogi vēsturiskajiem koka logiem un durvīm tradicionālā risinājumā, saskaņojot ar Pārvaldi, plastikāta vai metāla apdares un konstrukciju izstrādājumu ievietošana nav pieļaujama.  […] Izsoles noteikumiem tiks pievienots Pārvaldes Latgales reģionālās nodaļas sagatavotais Norādījumu projekts par vietējās nozīmes arhitektūras pieminekļa Aleksandra ielā 13, Daugavpilī izmantošanu un saglabāšanu.” |
|  |  | | **Tieslietu ministrijas 30.11.2020. iebildums.**  Tieslietu ministrija ir atkārtoti izvērtējusi Finanšu ministrijas precizēto Ministru kabineta rīkojuma projektu “Par valsts nekustamā īpašuma Aleksandra ielā 13, Daugavpilī, pārdošanu” (VSS-889) (turpmāk – rīkojuma projekts), tā sākotnējās ietekmes novērtējuma ziņojumu (anotāciju) un izziņu par atzinumos izteiktajiem iebildumiem, un neatbalsta rīkojuma projekta tālāku virzību.  Civillikuma 1084. panta pirmā daļā noteic, ka katram būves īpašniekam, lai aizsargātu sabiedrisko drošību, jātur sava būve tādā stāvoklī, ka no tās nevar rasties kaitējums ne kaimiņiem, ne garāmgājējiem, ne tās lietotājiem. No minētās tiesību normas izriet pienākums nekustamā īpašuma īpašniekam uzturēt sev piederošo īpašumu tādā stāvoklī, lai tas neapdraudētu sabiedrību.  Kā izriet no rīkojuma projekta anotācijas, atsavināmais nekustamais īpašums jau ilgstoši ir tādā stāvoklī, kas rada apdraudējumu sabiedrībai. Vairākas institūcijas (gan Daugavpils pilsētas domes Pilsētplānošanas un būvniecības departaments, gan Nacionālās kultūras mantojuma pārvaldes Latgales reģionālā nodaļa) jau kopš 2015. gada jau ir vērsušas nekustamā īpašuma īpašnieka uzmanību uz būves kritisko stāvokli, kura novēršanai ir nepieciešama īpašnieka aktīva rīcība.  Lai gan anotācijā norādīts ka būves bīstamības novēršanai 2016. gadā ir veikta būves daļējas sakārtošanas un daļējas konservācijas darbi, kuru izmaksas sastāda 5568,82 *euro*, tomēr Tieslietu ministrijas ieskatā nevar prezumēt, ka veiktie darbi ir novērsuši būves bīstamību, jo 2018. gada 13. oktobrī Nacionālās kultūras mantojuma pārvaldes Latgales reģionālā nodaļa ir izdevusi priekšrakstu par atsavināmā nekustamā īpašuma stāvokli, no kura izriet, ka ir veikta logu un durvju ailu aizmūrēšana, bet nav veikti remonta un uzturēšanas darbi. Ar minēto priekšrakstu īpašniekam ir uzdots veikt valsts aizsargājamā vietējās nozīmes kultūras pieminekļa “Ēka Nr. 37” (valsts aizsardzības Nr. 4712) konstrukciju apsekošanu, pieaicinot sertificētu būvinženieri ar pieredzi vēsturisko ēku apsekošanā, atzinuma un risinājumu sagatavošanu kultūras pieminekļa saglabātības stāvokļa uzlabošanai, un veikt neatliekamus ēkas konservācijas pasākumus. Minētajā priekšrakstā noteikts 1 gada termiņš no administratīvā akta saņemšanas dienas priekšrakstā iekļauto uzdevumu veikšanai. Noteiktajā termiņā nav veikti neatliekamie darbi.  Tieslietu ministrija norāda, lai arī iespējamajam pircējam būtu pieejama pilnīga informācija par nekustamā īpašuma faktisko stāvokli, tomēr nav pieļaujama situācija, ka valsts kā īpašnieks ilgstoši izvairījies no saviem pienākumiem novērst sabiedrības apdraudējumu, ko rada būves bīstamais stāvoklis.  Tāpat no anotācijas nav skaidrs, kā iespējamo ieguvēju ietekmēs tas, ka jau ir izdoti vairāki administratīvi akti, kas uzliek pienākumu īpašniekam veikt neatliekamos darbus, proti, kāds ieguvējam būs termiņš neatliekamo darbu veikšanai. Turklāt no anotācijas nav skaidrs, kāds ir pamats tam, ka valstij kā īpašniekam nav pienākums ievērot administratīvajos aktos noteiktos termiņus un pienākumus būves bīstamības novēršanai.  Noslēgumā vēršam uzmanību, ka ministrija ir izvērtējusi projekta izstrādes tiesisko pamatu. Vienlaikus vēršam uzmanību, ka ministrija nav vērtējusi īpašuma tiesību raksturojošajos un pamatojošajos dokumentos minēto faktisko apstākļu atbilstību tiesiskajai situācijai. Informējam, ka par tiesību akta projekta saturu un atbilstību normatīvajiem aktiem, kā arī izpildīšanas iespējamību ir atbildīgs tā virzītājs izskatīšanai Ministru kabinetā. | | **Iebildums izvērtēts, s**niedzam šādu skaidrojumu.  Vēršam uzmanību, ka būves Aleksandra ielā 13, Daugavpilī, bīstamības novēršanai, kā tas norādīts anotācijā, izpildot Daugavpils pilsētas domes Pilsētplānošanas un būvniecības departamenta 25.08.2015. Atzinumā Nr.3-8/247 “Par būves pārbaudi 2015.gada 20.augustā” būvinspektora izteikto norādījumu par nepieciešamību nekavējoties novērst ēkas bīstamību, nepieļaut ķieģeļu un citu ēkas daļu fragmentu krišanu uz iedzīvotājiem pieejamo teritoriju blakus ēkai, 2016.gadā jau tika veiktas neatliekamās nepieciešamās darbības – veikta daļēja būves konservācija, lai neapdraudētu sabiedrību – lai atbilstoši Tieslietu ministrijas citētajam Civillikuma 1084.pantam - nerastos kaitējums ne kaimiņiem, ne garāmgājējiem, turklāt vēršam uzmanību, ka būve netiek lietota un **telpas nav pieejamas nepiederošām personām**. Tika veikta ēkas 1.stāva logu un durvju ailu aizmūrēšana, aizsargtīkla stiprināšana pie ēkas fasādes bīstamās vietas, esošo avārijas ventilācijas šahtu konstrukcijas demontāža jumta segumā, nokareno bīstamo ķieģeļu karnīzes demontāža u.c. Vienlaikus atbilstoši VNĪ budžeta iespējām tiek veikti nekustamā īpašuma teritorijas uzturēšanas darbi.  VNĪ ar 28.09.2015. vēstuli Nr.4/1-1/14762 (pievienota precizētā projekta paskaidrojošajiem materiāliem) informējusi Daugavpils pilsētas domes Pilsētplānošanas un būvniecības departamentu par to, ka būves tehnisko apsekošanu sertificēts būveksperts ir veicis 2013.gadā un papildus 2015.gada septembrī ir veikta būvju vizuālā apsekošana, kuras rezultātā izstrādāti ieteikumi ēku daļējas sakārtošanas un konservācijas darbiem. Ņemot vērā VNĪ vēstulē izteikto lūgumu, Būvvalde pagarināja būves sakārtošanas termiņu līdz 30.06.2016. (Daugavpils pilsētas domes Pilsētplānošanas un būvniecības departamenta 05.10.2015. vēstule Nr. 3-14/567), darbi būves bīstamības novēršanai tika veikti līdz būvvaldes noteiktajam termiņam.  Līdz ar to nevaram piekrist Tieslietu ministrijas viedoklim, ka valsts kā īpašnieks ilgstoši izvairījies no saviem pienākumiem novērst sabiedrības apdraudējumu, ko rada būves bīstamais stāvoklis.  Arī Nacionālā kultūras mantojuma pārvalde (turpmāk – Pārvalde) 13.10.2018. Priekšrakstā Nr.NKMP/2018/14.3-13/4668 atzinusi, ka tās 18.02.2016. Priekšrakstā izteiktās prasības ir izpildītas daļēji – ir aizmūrētas logu un durvju ailas, novērsta nepiederošu personu iekļūšana objektā.  Attiecībā par Pārvaldes norādījumiem veikt būves tehnisko apsekošanu, pieaicinot sertificētu būvinženieri ar pieredzi vēsturisko ēku apsekošanā, un būves konservācijas pasākumus, skaidrojam , ka par nekustamo īpašumu Aleksandra ielā 13, Daugavpilī, nav uzkrājumu, kurus varētu izmantot nekustamā īpašuma atjaunošanai, šajā gadījumā ieguldīt var tikai atsavināšanas ieņēmumus no citu nekustamo īpašumu pārdošanas.  Ņemot vērā to, ka visiem degradētajiem valsts nekustamajiem īpašumiem nepietiek finanšu līdzekļu to atjaunošanai, mērķtiecīgi tiek izvērtētas rīcības iespējas ar katru nekustamo īpašumu un prioritātes ieguldījumu veikšanai. Nekustamais īpašums nav nepieciešams valsts iestāžu funkciju īstenošanai, arī Daugavpils pilsētas pašvaldība, konstatējot, ka nepieciešams ieguldīt lielus finanšu līdzekļus nekustamā īpašuma atjaunošanai, atteikusies no tā pārņemšanas pašvaldības īpašumā. Nekustamais īpašums jau tika iekļauts degradēto būvju, kurām būtu nepieciešams veikt kapitālieguldījumus, sarakstā, tomēr Finanšu ministrija (VNĪ) kā rūpīgs saimnieks izvērtējusi finansiālās iespējas un nonākusi pie secinājuma, ka līdzekļi prioritāri novirzāmi citu - valsts pārvaldes vajadzībām nepieciešamo nekustamo īpašumu sakārtošanai. Savukārt, tā kā nekustamais īpašums Aleksandra ielā 13, Daugavpilī, nav nepieciešams valsts iestāžu funkciju vai deleģēto valsts pārvaldes uzdevumu veikšanai, vislietderīgākā rīcība atbilstoši Publiskas personas finanšu līdzekļu un mantas izšķērdēšanas novēršanas likumam, ir nekustamā īpašuma pēc iespējas ātrāka pārdošana. Nodrošinot Ministru kabineta rīkojuma projekta virzību, tiek palielināta būves atjaunošanas iespēja, kuru jau realizētu nekustamā īpašuma jaunie ieguvēji, kuri spētu veikt lielos ieguldījumus būves atjaunošanai un restaurācijai atbilstoši Pārvaldes norādījumiem.  Atbilstoši paskaidrojošajiem materiāliem pievienotajai Pārvaldes 13.10.2020. izziņai Nr.NKMP/2020/14.3-07/5048 Pārvaldes jaunie norādījumi vietējās nozīmes arhitektūras pieminekļa „Ēka Nr.37”, valsts aizsardzības Nr. 4712, kā administratīvs akts tiks izdoti jaunajam nekustamā īpašuma īpašniekam pēc tam, kad zemesgrāmatā būs reģistrētas jaunā nekustamā īpašuma īpašnieka tiesības uz nekustamo īpašumu. Saskaņā ar Pārvaldes izziņai pievienoto administratīvā akta - norādījumu projektu, norādījumi atbilstoši Administratīvā procesa likuma 70.panta pirmajai daļai stāsies spēkā ar to paziņošanas brīdi un saskaņā ar Administratīvā procesa likuma 76.panta pirmo un otro daļu, 77.pantu un 79.panta pirmo daļu mēneša laikā jaunais nekustamā īpašuma īpašnieks administratīvo aktu varēs apstrīdēt Pārvaldes vadītājam, iesniedzot iesniegumu Pārvaldes Latgales reģionālajā nodaļā. |  |
| Atbildīgā amatpersona | |  | |  | |
|  | |  | |  | |
|  | | (paraksts)\* | |  | |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

Ojārs Valkers

|  |
| --- |
| (par projektu atbildīgās amatpersonas vārds un uzvārds) |
| Valsts akciju sabiedrības “Valsts nekustamie īpašumi” izpilddirektors |
| (amats) |
|  |
| (tālruņa un faksa numurs) |
| Ojars.Valkers@vni.lv |
| (e-pasta adrese) |

Līga Rozenberga

VNĪ Tiesību aktu daļas tiesību aktu speciāliste

tālr. 22046774

[Liga.Rozenberga@vni.lv](mailto:Liga.Rozenberga@vni.lv)